Document ID: 31986L0214

PADOMES DIREKTĪVA
(1986. gada 26. maijs),
ar kuru groza Direktīvu 79/117/EEK, ar ko aizliedz laist tirgū un izmantot augu aizsardzības līdzekļus, kuru sastāvā ir konkrētas aktīvās vielas
(86/214/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 100. pantu,
ņemot vērā Komisijas priekšlikumu,
tā kā Padomes 1978. gada 21. decembra Direktīvā 79/117/EEK, ar ko aizliedz laist tirgū un izmantot augu aizsardzības līdzekļus, kuru sastāvā ir konkrētas aktīvās vielas1, kurā jaunākie grozījumi izdarīti ar Komisijas Direktīvu 85/298/EEK2, dalībvalstīm jānodrošina, lai augu aizsardzības līdzekļi, kuru sastāvā ir viena vai vairākas minētās direktīvas pielikumā uzskaitītas aktīvās vielas, netiktu nedz laisti tirgū, nedz izmantoti, atskaitot dažus pagaidu izņēmumus;
tā kā minētās direktīvas 6. panta 1. punktā paredzēts, ka pielikumā jāveic konkrēti grozījumi, kurus apstiprina Komisija, vajadzības gadījumā, pēc apspriešanās ar Pesticīdu zinātnisko komiteju, kas izveidota saskaņā ar Komisijas Lēmumu 78/436/EEK3, un atsaucoties uz Pastāvīgo augu veselības komiteju, kas izveidota saskaņā ar Padomes Lēmumu 76/894/EEK4;
tā kā ar iepriekšminētās direktīvas 6. panta 2. punktu minētās procedūras iespējamās piemērošanas laiks ir ierobežots līdz piecus gadus ilgam laikposmam no 1981. gada 1. janvāra, bet paredzēts, ka Padome ar vienprātīgu lēmumu un pēc Komisijas priekšlikuma pieņem lēmumu par minētās procedūras iespējamās piemērošanas laika pagarināšanu vai par piemērošanas ierobežojumu atcelšanu;
tā kā attiecīgās procedūras piemērošana tika ierobežota tādēļ, lai varētu pārraudzīt tās darbību; tā kā šādi gūtā pieredze ir pozitīva, un tādēļ piemērošanas ierobežojums ir jāatceļ,
IR PIEŅĒMUSI ŠO DIREKTĪVU.
1. pants
Ar šo atceļ Direktīvas 79/117/EEK 6. panta 2. punktu.
2. pants
Šī direktīva ir adresēta dalībvalstīm.
Briselē, 1986. gada 26. maijā

Labels: 20
4
15
6